ऑटोमैटिक इमरजेंसी ब्रेकिंग और ब्लाइंड स्पॉट डिटेक्शन जैसे 30 सेफ्टी फीचर्स का दावा, कीमत ₹40.30 लाख
MG Gloster Blackstorm edition SUV unveiled in India at Rs. 40.30 lakh, MG ग्लॉस्टर ब्लैकस्टॉर्म वैरिएंट भारत में लॉन्च
मॉरिस गैरेज (MG) मोटर इंडिया ने सोमवार (29 मई) को भारत में ग्लॉस्टर SUV के ब्लैकस्टॉर्म वैरिएंट को लॉन्च कर दिया है। न्यू ब्लैकस्टॉर्म वैरिएंट को 2WD और 4WD कॉन्फिगरेशन के साथ 6 और 7 सीट ऑप्शन में पेश किया गया है।
इसके एक्सटीरियर और इंटीरियर में कंपनी ने कई बदलाव किए हैं, जिसकी शुरुआती कीमत 40.30 लाख रुपए रखी है। ब्लैकस्टॉर्म वैरिएंट की कीमत रेगुलर मॉडल से लगभग 2.22 लाख रुपए ज्यादा रखी गई है। कंपनी ने 9 महीने पहले फुल-साइज SUV ग्लॉस्टर को 31.99 रुपए की पेश किया था। सभी एक्स-शोरूम कीमतें हैं।
ग्लॉस्टर ब्लैकस्टॉर्म : डिजाइन
ग्लॉस्टर ब्लैकस्टॉर्म के एक्सटीरियर को रेड एक्सेंट के साथ मेटल ब्लैक पेंट थीम दी गई है। इसके साथ फ्रंट फेंडर पर 'ब्लैकस्टॉर्म' बैजिंग के साथ टेलगेट पर 'ग्लोस्टर' लिखा हुआ है जिसे ब्लैक पेंट से फिनिश दिया गया है। इसके अलावा रूफ रेल, स्मोक्ड ब्लैक टेल लाइट, विंडो सराउंड, फेंडर और फॉग गार्निश जैसे कंपोनेंट्स ब्लैक फीनिश के साथ दिए गए हैं। वहीं, एक्सटीरियर की तरह ही इंटीरियर भी ब्लैक थीम देखने को मिलती है।
ग्लॉस्टर ब्लैकस्टॉर्म : इंजन
ग्लॉस्टर ब्लैकस्टॉर्म के इंजन में किसी भी तरह का बदलाव नहीं किया गया है। इसमें BS6 स्टैंडर वाला 2.0 लीटर का चार सिलिंडर टर्बो डीजल इंजन दिया गया है, जिसमें 2-व्हील ड्राइव और 4-व्हील ड्राइव ऑप्शन मिलते हैं। यह इंजन अलग-अलग ड्राइव मोड में 163bhp की पावर के साथ 375Nm का टॉर्क और 218bhp की पावर के साथ 480Nm का टॉर्क जनरेट करने की कैपिसटी रखता है। इसका इंजन 8 स्पीड ऑटोमैटिक गियरबॉक्स के साथ आता है।
ग्लॉस्टर ब्लैकस्टॉर्म में कंपनी ने दिए 30 सेफ्टी फीचर्स
कंपनी ने दावा किया है कि ग्लॉस्टर ब्लैकस्टॉर्म में 30 सेफ्टी फीचर्स दिए गए हैं। इसमें फर्स्ट-इन-सेगमेंट लेवल -1, एडवांस्ड ड्राइवर असिस्टेंस सिस्टम (ADAS) और एडेप्टिव क्रूज कंट्रोल (ACC) शामिल है। आइए इसके अलावा कुछ खास फीचर्स के बारे में जानते हैं।
